Nyheter Arkiver - Sandnes Idrettslag
SI-stevne 1 med 600m og 1500m
Det er etterapprobert eit løpsstevne på Sandnes stadion tirsdag 5.juli kl 1730. Aktuelle distansar er 600m for 10-14 år og 1500m for 15+.
Link til tidsskjema og resultaterservice blir lagt ut her etter påmeldingsfristen
Denne helgen ble Norgesmesterskapet 2022 arrangert i Stjørdal.
Det ble en flott helg med mange gode resultater. Vi hadde med 16 utøvere, med både debutanter og rutinerte utøvere. I og med at det både er EM og VM i år, måtte våre mellom- og langdistanseutøvere på herresiden prioritere dette. Vi endte opp med en gullmedalje og en bronsemedalje.
Mesterskapets første dag startet med forsøk på 400m hekk. Vi hadde her med Synne Eikeland som løp i det andre heatet. Hun ble nummer fire i sitt heat og kvalifiserte seg til finalen med tiden 65,21. I finalen ble Synne nummer åtte med 68,26.
Det neste på programmet var forsøk på 100m. I kvinneklassen hadde vi med Victoria Sørland, Live Haugstad Hilton, Elise Eikeland og Agathe Holtan Wathne. Victoria ble nummer fem i det første heatet med 12,91 (+0,4). Live løp i det andre heatet inn til tredjeplass på 12,43 (0.0) og kvalifiserte seg til semifinalen. Debutant Elise Eikeland løp også i det andre heatet og ble nummer syv med tiden 12,92. I det siste heatet løp Agathe inn til ny tredjeplass på 12,59 (sesongbeste) og kvalifiserte seg til semifinale.
På herreklassen hadde vi med Eskild Gjesdal Hillesund, Soban Mortaza Inayat, Alexander Skrede, Jonas Berggård Skåden og Jonas Fjordholm. Eskild, som også debuterte i et senior-NM, ble nummer seks i det første heatet med tiden 11,38 (+0.1). Soban og Alexander løp i det andre heatet. Soban ble nummer to og kvalifiserte seg til semifinalen med 10,99 (+0,4). Alexander ble nummer fire med 11,20. Jonas Skåden og Jonas Fjordholm løp i det tredje heatet. Jonas Skåden ble nummer to med 11,00 (-0,8) og kvalifiserte seg til semifinalen, mens Jonas Fjordholm ble nummer fem med 11,34. Dessverre ble Jonas Skåden skadet og måtte trekke seg fra semifinalen og kunne ikke konkurrere resten av mesterskapet.
I semifinalene på 100m ble Agathe nummer syv i den første semifinalen med 12,68 (+0,7). Live ble nummer fem i den andre semifinalen med 12,34 (-0,3). Soban ble nummer fem med 11,04 (-0,5).
Vienna Søyland Dahle deltok på 5000m og var med på sitt første Norgesmesterskap for Sandnes IL. Med en utfordrende oppladning til årets NM med sykdom løp Vienna inn til en flott fjerdeplass på tiden 16,26,26.
Det var et stort heat på 5000m for kvinner. Foto: Einar Søndeland
Christina Maria Toogood viste velig god kontroll på sitt forsøksheat på 1500m. Hun gikk rett opp i tet og tauet feltet inn til 4,30,77. Christina vant sitt heat og hadde den beste tiden i forsøkene.
Christina i front på 1500m. Foto: Einar Søndeland
Kveldens siste øvelse var forsøk på 400m. Her kvalifiserte Nora Haugen seg til finale på tiden 56,19 som er ny bestenotering i år.
Dag to startet med forsøk på 200m. Her hadde vi Victoria, Elise, Synne, Alexander, Eskild og Soban. Jonas Skåden og Jonas Fjordholm deltok ikke pga. skader. Det er også verdt å merke seg at forsøkene på 200m gikk i svært krevende motvind!
Victoria ble nummer fem i sitt heat på 26,56 (-1,7). Synne ble også nummer fem med 27,44 (-1,7). Elise tok seg videre til semifinalen med et flott løp på 26,25 (-3,1). Hun var kun fire hundredeler bar tredjeplassen i heatet og kvalifiserte seg på tid.
Alexander ble nummer seks i sitt heat på 23,03 (-3,2), Eskild ble nummer syv på 23,10 (-2,1), mens Soban kvalifiserte seg til semifinale ved å bli nummer tre i sitt heat. Han løp på 22,43 (-2,8) som er ny bestenotering i år.
I semifinalene ble Elise nummer seks med 25,96 (+0,2). Soban satte ny personlig rekord med tiden 22,14 (-0,2). Han ble nummer fem i sin semifinale.
På 1500m para hadde vi med Sofie Østerbø Jansen som tidligere hadde en personlig rekord på 8,09,28. Denne rekorden knuste hun da hun løp inn til 7,37,69 som gir 413 poeng. Med den poengsummen ble Sofie Norgesmester for andre år på rad!
Norgesmester på 1500m Sofie Jansen
I lengdekonkurransen hadde vi med Hanne Berit Irgens og Live Haugstad Hilton. Begge leverte mange solide hopp over 5,50m. Til slutt var det Live som hoppet 5,80 (+0.1) i sitt siste hopp og knep bronsemedaljen foran Hanne Berit på fjerdeplass. Hanne Berit sitt lengste hopp kom også i siste omgang og hun endte med 5,67m (+0,5).
Live Haugstad Hilton på pallen.
Inga Rabben Reimers var med i spyd. Inga kastet 43,42, som ny personlig rekord, i det tredje kastet og kvalifiserte seg til finalen. Hun hadde tre kast som var lengre enn sin tidligere personlige rekord, og hun endte på en flott åttendeplass.
På 1500m finalen for kvinner ble det et spennende løp! Christina løp et godt disponert løp og satte ny årsbeste på 4,20,88. Hun tok ansvar og løp i front av gruppe to, bak de tre beste. Til slutt endte Christina på en niendeplass.
Dag to ble avsluttet med finaler på 400m. Nora løp inn til en sjetteplass på tiden 56,27.
Den siste dagen av mesterskapet startet med forsøk på 100m hekk for kvinner. Agathe satte ny sesongbeste og kvalifiserte seg til finalen med å bli nummer nummer tre i sitt heat. Tiden var 14,42 (-1,4).
Den nybakte norgesmesteren Sofie Jansen deltok på 100m. Hun kjente nok den fantastiske 1500meteren i beina, men leverte likevel et veldig godt løp! Hun endte med en fjerdeplass på tiden 23,98 (-1,0).
Den mest utakknemlige oppgaven fikk de som måtte løpe 10 000m i 31 grader. På herrenes B-heat var det bare 15 som kom i mål av de 25 påmeldte. Vienna disponerte løpet sitt fint og løp inn til en sjetteplass på tiden 35,17,11.
Agathe gjorde enda et flott løp i sin finale. Hun satte enda en ny sesongbeste på 14,34 (-0,3) og endte på en sjetteplass.
Det siste som skjedde var 1000m stafetter. Vårt herrelag måtte dessverre trekkes på grunn av skadet. Kvinnelaget vårt besto av Victoria, Live, Elise og Nora. De endte på en femteplass på tiden 2,14,56.
Hanatrappene Opp 2022
Vi arrangerer Hanatrappene opp den 17. september!
Dette er et spektakulært trappeløp som passer for alle! Det er totalt 306 trappetrinn som skal forseres opp til utkikkspunktet på Hana. Løypen er 151 meter og stiger 55 høydemeter!
10.06 – 31.07: Under 16 år: 100kr. Over 16 år: 150kr
10.08 – 19.09: Under 16 år: 150kr. Over 16 år: 200kr
Aftenbladet er også i år med å arrangerer. Trykk her for å se fjorårets direktesending.
KM Rogaland 2022 – 13-19/senior/veteran
Helga 14.-15.mai er det klart for KM Rogaland på Sandnes stadion. Starttidspunkt begge dagar er kl 1100.
Det er ikkje avkryssing under KM. Møt direkte ved øvingsstad og gi beskjed til øvingsleiar/startordnar at du stiller.